Source: http://docplayer.hu/980519-Szabo-mate-daniel-az-alapjogok-informacios-jogi-retege.html
Timestamp: 2017-09-24 18:03:29+00:00

Document:
Szabó Máté Dániel: Az alapjogok információs jogi rétege - PDF
Szabó Máté Dániel: Az alapjogok információs jogi rétege
Download "Szabó Máté Dániel: Az alapjogok információs jogi rétege"
1 Szabó Máté Dániel: Az alapjogok információs jogi rétege Az információs szabadságjogok a sok tekintetben különböző információs hatalmi viszonyokra épülő, úgynevezett információs társadalomban kitüntetett helyzetben vannak. Nem képeznek elkülönült szigetet a többi alapjog között, éppen ellenkezőleg: átszövik az alapjogok rendszerét, annak majdnem minden elemében jelen vannak, jelentőséggel bírnak. Az információs szabadságjogok bizonyos alapjogoknak egy-egy speciális tartalmaként is felfoghatók, más alapvető jogok biztosítékaként is értelmezhetők és értelmezendők, és fordítva, egyes nevesített alapjogok viselkedhetnek az információs szabadságjogokból is levezethető, nevesített érvényesülési formaként is. Mindez annak a bizonyítéka, hogy az információs jogok az információs társadalomban a teljes alapjogi rendszer egy speciális rétegét képezik. Az információs hatalomnak így nemcsak a szűk értelemben vett információs szabadságjogok, hanem az azok tartalmával tekintélyes átfedésben lévő más jogok is korlátját képezik. A következőkben ennek igazolását kísérelem meg, úgy, hogy nem magukról a szoros értelemben vett információs szabadságjogokról, hanem a velük a jelzett kapcsolatba kerülő alapjogokról szólok. Az információs szabadságjogok körén kívül eső alapjogok információs jogi rétegének felismerése hasznos a magyar alkotmányjog számára is, amelyben az információs autonómiát nevesített információs szabadságjogok is garantálják. Fel-felbukkan ugyanis a személyes adatok védelme és a közérdekű adatok nyilvánossága alapjogi természetű védelmének szükségtelensége melletti érvként, hogy más jogrendszerek ilyen védelmet e jogoknak nem biztosítanak, eltérő természetű célok megvalósulása (például a hatékonyság vagy más alapjogok érvényesülése) érdekében indokolt lenne az információs autonómia alapjogi védelmét megszüntetni, a jogrendszer más nem alkotmányjogi eszközökkel is képes a szükséges védelmet biztosítani. Az itt következő elemzés ezzel szemben éppen arra mutat rá, hogy az információs autonómia alapjogi védelme a nevesített információs szabadságjogokat kifejezetten nem biztosító, ámde az alapjogokat jogállami szinten garantáló jogrendszerekben is biztosított, jelen van. Az, hogy nálunk (és máshol) nevesített jogok biztosítják, elsősorban történelmi okokkal magyarázható. A nevesített védelem olyan vívmány, amiről lemondani nem lenne szerencsés, mert a más alapjogok információs jogi rétege így kiegészíti a nevesített jogok által biztosított védelmet, kiegyensúlyozottabbá, kiszámíthatóbbá és teljesebbé tesz azt. Ha az információs autonómiát nem nevesített információs szabadságjogok védik, a védelem nem hiányzik ugyan, de az feltételes, kiszámíthatatlan és esetleges. Az elemzés a következő itt nem részletezett tézisekből indul ki: 1 Az egyén és a külvilág egymáshoz való viszonya az információs társadalomban a korábbi korokhoz képest megváltozik, amely változás eredményeként a személyiség virtualizálódik. Az önrendelkezési jog információs értelemben az egyén arra vonatkozó döntési jogát jelenti, hogy hol húzza meg a határt önmaga és a külvilág között, azaz meddig engedi be a külvilágot a személyes szférájába. Dönthet a saját személye és a külvilág kapcsolatáról, nemcsak fizikai, hanem információs tekintetben is. Nincs objektív és élesen meghúzható határ a belső világ és a külvilág között. Az egyén közösségi léte sem más, mint saját személyiségének kifejezése, saját magának a megjelenítése a külvilágban. A világ nem elsősorban az én és a nem én kettőséből, hanem inkább az énnel lazább és szorosabb kapcsolatban álló elemekből áll. Különösen így van ez az információk tekintetében. 1 E szöveg a szerző Az információs hatalom alkotmányos korlátai című, készülő doktori értekezése egy fejezetének témáját tárgyaló előadás leírt változata. Tekintettel arra, hogy az értekezés számos olyan tézise, amelyre e fejezet megállapításai támaszkodnak, nem e fejezetben kerül kibontásra, az előadás és a leírt változata sem igazolja a szokásos alapossággal. Az itt felsorolt kiinduló tézisek igazolására lásd: SZABÓ 2005, 47.
2 Azt hogy a világnak mely elemei állnak szorosabb kapcsolatban valakivel, maga az illető dönti el, az egyén ellenőrzést gyakorol a rá vonatkozó ismereteknek a külvilág felé való mozgása és a külvilágra vonatkozó ismereteknek az egyéni szférába való bejutása felett egyaránt. Ezt nevezem információs önrendelkezésnek. Álláspontom szerint az információs önrendelkezés joga biztosítja az egyén számára, hogy ellenőrzést gyakoroljon mindenféle információátvitel felett, ami a jog alanya, vagyis az egyén és a külvilág között történik, mind pozitív, mind pedig negatív értelemben. 2 Az információs önrendelkezés szeletei Az információs önrendelkezés több mint a személyes adatok feletti rendelkezés. Az így meghatározott információs önrendelkezésnek nézetem szerint négy szelete különíthető el. 3 Bármiféle ismeret feletti rendelkezés joga ideértendő, így magában foglalja az önkifejezés, a rejtőzködés, a megismerés és a nemtudás jogát. Az elkülönítés alapja egyrészt az, hogy milyen ismeretek felett gyakorolt ellenőrzés útján határozza meg önmaga sorsát az egyén, a reá, vagy a külvilágra vonatkozó ismeretekről dönt-e, másrészt pedig az, hogy mit tesz ezekkel az adatokkal, személye és az ismeret közötti kapcsolatot szorosabbra fűzi-e vagy éppen ellenkezőleg. Ez utóbbi szempont szerint létezik az információs önrendelkezésnek negatív és pozitív oldala. A) Az információs önrendelkezési jog részben az egyénnek a rá vonatkozó ismeretek feletti rendelkezéshez való joga. Ez azt jelenti, hogy az egyén ura a rá vonatkozó ismereteknek és ellenőrzést gyakorol felettük, mind a külvilág előtti megismertetést illetően, mind abban a tekintetben, hogy az ismeretekkel mit kezdhet a külvilág. Ez az előzőek szerint pozitív és negatív értelemben is értelmezhető. Aa) Pozitív értelemben ez a jog az önkifejezés joga, az egyén joga ahhoz, hogy megmutassa a külvilágnak saját magát, illetve saját magának azt a részét, amit meg akar mutatni. Információs önrendelkezési jogát gyakorolja tehát az, aki a vele kapcsolatba hozható bármiféle, akár a külvilágban mindeddig meg sem jelent ismeretet (tényt, gondolatot, érzést) megismerteti a külvilággal, vagy megismerni engedi számára. Ab) Negatív értelemben ennek a jognak a része az eltitkolás és a rejtőzködés joga, vagyis az önkifejezés jogának az ellenkezője: jog ahhoz, hogy az egyén eltitkoljon magáról és magából bármit, vagyis negatív értelemben gyakoroljon ellenőrzést a saját magára vonatkozó ismeretek felett. B) Az ismertetett definíció szerint az információs önrendelkezés vonatkozhat a külvilágból származó ismeretekre is, azonban csak annyiban, amennyiben azok az önrendelkező egyént érintik és személyes szférájába behatolnak. Az információs önrendelkezés része tehát az egyénnek az a joga, hogy a külvilágra vonatkozó, de őt valamilyen módon érintő ismeretek felett ellenőrzést gyakoroljon. Az előzőekhez hasonlóan ennek is létezik pozitív és negatív oldala. Ba) Pozitív értelemben ez a jog a megismerés szabadságát jelenti, vagyis azt, hogy az egyénnek joga van a tájékozottsághoz. E jogával élve az egyén kiterjeszti énjének határait, magáévá teszi és beépíti személyiségébe a külvilágra vonatkozó ismereteket. 2 Ez az értelmezés eltér a fogalomnak az alkotmányjogi irodalomban használt tartalmától, ami a magyar alkotmánybírósági értelmezésben is megjelenik. Ehhez az állásponthoz hasonlóan foglal állást Christian Turner. Az ismeretek feletti ellenőrzést emeli ki az a megjegyzése, amely szerint a tudásra vonatkozó jogi szabályozás az embernek arra a tulajdonságára épít, hogy a személyek és a személyeket alakító gondolatok közötti kapcsolatokban rendet akar teremteni. TURNER 2009, 303. Hasonló megközelítésben kapcsolják össze az információs magánszféra védelmét és az információszabadságot a latin-amerikai országok jogrendszerei a Habeas Data koncepciójában. GUDAMUZ Részletesebb kifejtésére és az így meghatározott információs önrendelkezésnek az adatvédelemhez való viszonyára nézve lásd SZABÓ 2005,
3 Bb) A negyedik szelet az előző pontban leírt jog ellenkezője: az egyént megilleti az ismeretektől való elzárkózás joga, a nemtudás joga, a robinsoni élethez való jog. Információs jogok az egyes alapjogi generációkban Valamennyi alapjogcsoportban találkozhatunk információs szabadságjogi (önrendelkezési jogi) tartalmú alapjogokkal. E jogok ugyanis számos hagyományosan nem információs jogként értelmezett alapvető jog tartalmában is felbukkannak. Ez annak bizonyítéka, hogy az információs társadalomban az alapvető jogok igen jelentős részben az egyén információs viszonyaira vonatkoznak, így az egyén és a külvilág információs viszonyait nemcsak a szűken értelmezett információs szabadságjogok érintik, hanem majdnem minden alapjogcsoport. Az egyén önrendelkezési joga, pontosabban annak minden aspektusa, a fizikai és az információs önrendelkezési jog egyaránt számos nevesített alapvető jogban megjelenik. Ezek az elsősorban történelmi okok miatt kiemelt, nevesített alapvető jogok végső soron az egyén önrendelkezési jogának egy-egy elemét emelik ki. Az információs szabadságjogi tágan értelmezett információs önrendelkezési tartalom az alapvető jogok legkorábbi megjelenési formáiban is jelen volt. Bár a mai értelemben vett adatvédelmi jogi biztosítékok, nemzeti és nemzetközi szabályok az 1970-es években jelentek meg, amikor a polgárok szabadságát a számítógépes nyilvántartásoktól féltették, 4 az adatvédelmi szabályok legfontosabb tartalmi elemeit az elsőként kialakuló, klasszikus alapjogok tartalmában is megtalálhatjuk. Az állami beavatkozás elé korlátot állító klasszikus szabadságjogi dokumentumok elsősorban a gondolatok és vélemények szabad közlése, a szólásszabadság, 5 a magántitok védelme, a személy, magánlakás, dokumentumok és a tárgyak védelme, a megalapozatlan házkutatások és lefoglalásokkal szembeni jog, 6 a meggyőződés- és vallásszabadság 7 tartalmán keresztül védték az információs magánszférát a hatalommal szemben, az USA jogrendszere szövetségi szinten így tesz ma is. Az információszabadság elvei ennél közvetlenebb módon jelennek meg a felvilágosodás eszméiben, és kifejezésre jutnak például a polgároknak az Emberi és Polgári Jogok 1789-es Nyilatkozata szerinti azon jogában, hogy megállapítsák a közügyekhez adott anyagi hozzájárulásuk szükségszerűségét 8 és hogy számadásra vonják a közigazgatás minden tisztviselőjét. 9 Az információszabadság legkonkrétabb megfogalmazását elsőként az évi svéd sajtószabadságról szóló törvényben találjuk, amely kimondta, hogy minden svédnek joga van a hivatalos iratokat megismerni. 10 E kezdeti megközelítésben az információszabadság még nem önállósult, hanem a sajtószabadság érvényesülésének biztosítéka volt. A megközelítés kezdeti voltát megkérdőjelezi, hogy az Európai Emberi Jogi Bíróság (EJEB) gyakorlatában az információszabadság 2009-ben még mindig csak a szólásszabadság előfeltételeként jelenik meg. 11 Az alapvető jogok tételes joggá válásának második hullámára is jellemző az információs tartalmú alapjogok megjelenése, elsősorban a kulturális jogok körében. 12 Erre a korszakra tehető az alapvető jogok biztosításában az állam korábbinál nagyobb mértékű szerepvállalására vonatkozó igény megfogalmazódása és ennek jogi kifejeződése is, amelynek egyik következménye az emberi jogoknak a magánszemélyek közötti viszonyokban való érvényesülésé- 4 MAJTÉNYI 1997, 8. 5 Például az Emberi és Polgári Jogok Nyilatkozata, 1789, XI. cikk; USA Bill of Rights, 1791, I. cikk. 6 USA Bill of Rights, 1791, IV. cikk. 7 Például az Emberi és Polgári Jogok Nyilatkozata, 1789, X. cikk; USA Bill of Rights, 1791, I. cikk. 8 Uo. XIV. cikk. 9 Uo. XV. cikk. 10 Tryckfrihetsförordningen (svéd törvény a sajtó szabadságáról) Lásd Társaság a Szabadságjogokért v. Hungary, Judgement of April 2009, No /05, és Kenedy v. Hungary, Judgement of 26 May 2009, No /05, Lásd például a kor a új alkotmányainak kulturális jogi klauzuláit, pl. az 1917-es mexikói alkotmány 3. szakaszát, az évi weimari alkotmány 142. szakaszát.
4 vel kapcsolatos állami feladatok megjelenése. Ez alapozhatja meg az állam információs hatalmával szembeni alkotmányos védelem mellett a más, nem közhatalmi információs hatalommal szembeni állami védelem alkotmányosságát, az ezt biztosító törvényi szabályok alapjog-érvényesítő minőségét. Az alapvető jogok megjelenésének harmadik hullámában a szűken vett információs jogokon kívül számos olyan alapjog születésének lehetünk tanúi, amelyek információs jogi tartalmúak is: például a környezethez való jog egyik lényegi tartalma a környezeti információ szabadsága, a betegjogok tekintélyes része is információs önrendelkezési tartalmú. Az információs autonómiát biztosító anyajogok Azokban a jogrendszerekben, ahol nevesített jogok nem szolgálnak az információs önrendelkezés biztosítására, más alapvető jogokon keresztül biztosítják az egyén információs autonómiáját. Az információs jogoknak tehát léteznek úgynevezett anyajogai. Ezeknek az információs jogi tartalma leginkább abban mutatkozik meg, hogy jellemzően e jogok képezik az információs magánszféravédelem és az információszabadság (vagy másképpen a magánszféravédelem és a szabadság információs oldala) egyes jogrendszerekben való megjelenésének történeti és dogmatikai alapját: az alkotmánybíráskodás, alapjogi bíráskodás e jogokból vezette le az információs jogok védelmének alkotmányos követelményeit. Az információs jogok anyajogai elsősorban a méltósághoz való jog, a magánélethez való jog és a szólásszabadság. Az emberi méltósághoz való jognak itt az egyénnek a külvilággal való kapcsolatát meghatározó tartalmát kell kiemelni, amennyiben az információs jogok a kapcsolatot információs értelemben határozzák meg. A méltóságnak a római dignitas fogalmára visszavezetett tartalma szerint az az egyénnek a társadalmon belüli helyét és szerepét fejezi ki, kantiánus felfogása szerint azzal függ össze, hogy az ember autonóm módon tud viszonyulni a környezetéhez. 13 Az emberi méltósághoz való jognak tehát szükségképpen tartalma az is, hogy az egyén egyrészt meghatározza, másrészt a külvilágtól elhatárolja magát, tegyük hozzá, információs értelemben is. Németországban, ahol az információs magánszféra védelmét nem biztosítja nevesített alkotmányos jog, az alapjogi védelmet a méltósághoz való jogból vezetik le. 14 Dél- Amerika egyes országaiban az információszabadság alapjogi gyökereit is a méltósághoz való jogban kell keresnünk. 15 A méltósághoz való jog sok jogrendszerben szolgál a személyiség és a szabadság egyes aspektusainak védelmére, az anyajogi jellegét a magyar Alkotmánybíróság is kiemelte, és számos információs önrendelkezési tartalmú jogot vezetett le belőle. 16 A magán- és családi élet tiszteletben tartása és az információs önrendelkezés kapcsolatát mintha a bíróságok magától értetődőnek tekintenék. Több jogrendszer e nevesített alapjogban 13 TÓTH 2003, 257, BVerfG 65, 1. ff. Újabb fejlemény ez ügyben a Német Szövetségi Alkotmánybíróság február 27-i határozata, amely szerint az általános személyiségi jog felöleli az információtechnikai rendszerek bizalmas volta és sérthetetlensége biztosításának alapjogát; egy információtechnikai rendszerbe való titkos betelepülés, aminek révén a rendszer használata megfigyelhető és adathordozói kiolvashatók, alkotmányjogilag csak szigorú feltételek teljesülése esetén megengedhető. BVerfG, 1 BvR 370/07, Lásd például a perui alkotmánybíróság határozatát, amely az információszabadság különböző aspektusait vezeti vissza a méltóság jogára HD/TC. 16 A méltóság ismereteken keresztüli védelmét számos határozat érinti. A közjegyzői végrehajtási intézkedés a 46/1991. (IX. 10.) AB határozat szerint többek között azért találtatott alkotmányellenesnek, mert kellő garanciák nélkül is jellegénél fogva alkalmas [volt] arra hogy mások (például a munkaadó, a lakótársak) előtt kedvezőtlen színben tüntesse fel az adóst. Ez az egyénre vonatkozó nem feltétlenül helytálló ismeretek külvilágban való megjelenéséről szól. A vérségi származás kiderítéséhez való jogot a méltósághoz való jogból levezető 57/1991. (XI. 8.) AB határozat az egyénnek a magára vonatkozó ismeretek megismerésének szabadságát emelte ki, mint a méltóság egy összetevőjét. A névjogról szóló 58/2001. (XII. 7.) AB határozat szerint Minden embernek elidegeníthetetlen joga van az (ön)azonosságát kifejező saját névhez és annak viseléséhez. Ez a jog az állam által nem korlátozható. Ez pedig nem más, mint az egyénnek a külvilágban való megmutatkozás feletti önrendelkezési jogának egy speciális aspektusa.
5 találja meg ugyanis az információs magánszféra védelmének jogi alapját. Az EJEB az Európai Emberi Jogi Egyezménynek (EEJE) a magán- és családi élet tiszteletben tartásához való jogot biztosító 8. cikkét alkalmazva védi a magánszféra részeként az információs magánszférát, 17 ám az is látható, hogy a bíróság az adatvédelmi normákhoz képest jóval kevesebbet tartott a 8. cikk tartalmából levezethetőnek. Legutóbb a 8. cikk sérelmét a bíróság már kifejezetten adatvédelmi érveléssel állapította meg. 18 A testület felfogásában az adatvédelem leginkább mint a magán- és családi élet védelmének garanciája jelenik meg. 19 Az USA jogrendszere a common law szerinti tehát nem az alkotmányi magánszféravédelem kiindulópontjaként magánszférához való jog (right to privacy) fogalmának tulajdonít információs jogi tartalmat. A magánszférához való jogot az USA alkotmánya explicit módon nem biztosítja, mégis létezik alkotmányos privacy-védelem. Hosszú ideje része az amerikai jogi kultúrának az a gondolat, hogy az alkotmány a tételesen megfogalmazott szabadságjogokon túl implicit korlátokat állít a törvényhozó hatalmával szemben, amelyekből további, az alkotmányban szövegszerűen nem szereplő jogok vezethetők le. 20 Az USA privacy-jogának programadó tanulmánya is levezeti e jogot, bár még nem az alkotmányból, hanem a common law-ból, amikor érvel egy akkor újnak tekintett jog, a magánszférához való jog (right to privacy) létjogosultsága mellett. 21 A társadalmi változások együtt járnak új jogok elismerésével, a jogrendszer kibővül, hogy megfeleljen az új igényeknek. A jogok köre fokozatosan bővült, az élethez való jog már az élet élvezetéhez való jogot is jelenti, amely magában foglalja az egyedülléthez való jogot is (Cooley bíró nyomán 22 ebben jelölik meg a szerzők a right to privacy tartalmát: the right to be let alone). Ez a bővülés pedig elvezet oda, hogy a civilizáció haladásával az intenzív intellektuális és érzelmi élet, valamint az emberek lelki világát érintő kérdések előtérbe kerülnek a jog számára is, ezek jogi elismerést követelnek. Warren és Brandeis cikkében a privacy mint a személyek egyenlő emberi méltósága, a személyiség és általában az emberi mivolt előfeltételeként, illetve ezekhez szükségképpen kapcsolódó jogként jelenik meg. A privacy ily módon tehát egy általánosabb jog részeként jelenik meg a gondolkodásukban. Az általánosabb jogot pedig a szerzők hol a személy immunitásának, máshol az egyedül hagyattatás jogának, a személyiséghez való jognak vagy a személyiség sérthetetlenségének nevezik. E felfogás szerint tehát a privacy értékek tárháza, amely értékeket a személyes autonómia köt össze. 23 A cikk számos kommentátora szerint a privacy az emberi életnek is feltétele, 24 mások ezt tagadják. 25 Az USA legfelső bírósága azonban nem az emberi méltóság általános jogában találta meg a privacy-védelem alapját, és nem abból vezette le a magánszféravédelem alkotmányos követelményeit, hanem az alkotmánynak más rendelkezéseiből, elsősorban az alkotmány negyedik és ötödik kiegészítéséből. Az 1960-as évek közepéig a legfelső bíróság joggyakorlatában a privacy-védelem kizárólag e két alkotmánykiegészítésen alapult. 26 Tehát bár az USA alkotmánya kifejezetten nem is említi a privacy-t, számos rendelkezésében rendeli védeni, amely 17 A Klass és társai, a Malone, a Leander, a Kruslin, a Huvig és a Herczegfalvy ügyekben a bíróság a panaszosok információs magánszféráját hozta összefüggésbe a 8. cikkel titkos lehallgatások, titkos információgyűjtés, illetve a magánlevelek felbontása miatt. Klass and others v. Germany, Judgement of 6 September 1978, Series A No. 28. és Malone v. the United Kingdom, Judgement of 2 August 1984, Series A No. 82, Leander v. Sweden, Judgement of 26 March 1987, Series A No. 116, Kruslin v. France, Series A No 176-B, Huvig v France, Judgement 24 April 1990, Series A No. 176-B, Herczegfalvy v. Austria, Judgement of 24 September 1992, Series A No Itt azt mondta ki, hogy a magánéletbe való beavatkozásnak minősül az egyénre vonatkozó adatok gyűjtése és tárolása akkor is, ha nem különleges adatokról van szó. Amann v. Switzerland, Judgement of 16 February Z. Finland, Judgement of 25 February 1997, M.S. v. Sweden, Judgement 27 August GYŐRFI WARREN BRANDEIS 1890, COOLEY 1880, TURKINGTON ALLEN 2002, ALLEN 1988, , GAVISON 1980, , TURKINGTON 1990, POST 1989, 957, TURKINGTON ALLEN 2002, 24.
6 rendelkezéseket később a privacy védelmét szolgáló szabályokként alkalmaztak a bíróságok. A legfelső bíróság a magánélet védelmére vonatkozó érvelését kifejezetten az információs magánszféra védelmére is kiterjesztette, amikor egy ítéletében úgy fogalmazott, hogy az alkotmányban biztosított substantive due process 27 szerinti magánszféravédelem kiterjed arra is, hogy az egyén személyes ügyeit akár el is titkolhatja. 28 A magánszféravédelemnek ezt az oldalhajtását nevezik azóta az amerikai jogban az információs magánszféra alkotmányos védelmének. 29 A magánszféra védelméhez való jog és a méltósághoz való jog más és más logikai úton, de sok jogrendszerben szolgál az információs magánszféra-védelem alapjául, leginkább a rejtőzködés és az eltitkolás jogának tartalmával, a nevesített magánszféra-védelmi jogok általában e jog érvényesüléséhez járulnak hozzá. Az önkifejezési jogi tartalmuk csekélyebb elsősorban a magánszférához való jognak az egyén fizikai önrendelkezési jogi tartalmával összefüggő döntéseinek a külvilágban való megjelenítésével, ennek kikényszeríthetőségével kapcsolatosak. 30 Információszabadság-tartalmuk kisebb jelentőségű, elsősorban az egyénnek a magára és a külvilágra vonatkozó, ám egyéni sorsukra hatást gyakoroló információk megismerésének szabadságában keresendő. A szólásszabadság kapcsolata az információs jogokkal szintén sokrétű: e jogok információs magánszféra-védelmi és információszabadság-funkciókat is megvalósítanak egyben. Tartalmukat tekintve az egyén információs autonómiáját erősítik, ugyanakkor az információ terjesztésének a szabadságát is magukban hordozzák. Az információszabadság érvényesülése ráadásul számos kommunikációs szabadságjog érvényesülésének feltétele. Tipikus első generációs jogokról van szó, amelyekre jellemző a jelentős individuális hangsúly, ugyanakkor amelyek érvényesülésének komoly társadalmi következményei is vannak. Ezek az alapjogok az individuum és a (politikai) közösség életét is jelentősen befolyásolják. 31 A kettős funkció másképpen fogalmazva a jogok kétféle igazolása együttes létezése a hazai alkotmánybíráskodásban is megjelenik. 32 E jogok individuális tartalma információs értelemben elsősorban az információs magánszféra védelmét valósítja meg, a részvételi jogi tartalom sokkal inkább információszabadság-tartalmú. A kommunikációs jogok e kétféle igazolása, funkciója így tulajdonképpen össze is kapcsolja a kommunikációs jogok tartalmában felismerhető, ám látszólag ellentétes irányultságú információs szabadságjogokat. Az első nemzetközi bírósági döntés, amely az információszabadságot alapvető jogként nevezte meg, az érvelését a szólásszabadságra alapozta. Az Inter-American Court of Human Rights-nak egy 2006-os, történelminek nevezett 33 döntése az állam kezelésében lévő információhoz való hozzáférés általános jogának létezését állapította meg a szólásszabadságból levezetve. A bíróság ítélkezésének alapjául szolgáló Inter-American Convention of Human Rights 13. cikke a szabad szólás biztosításának kötelezettségét rója a részes államokra, a bíróság szerint pedig e cikk biztosítja minden egyén számára azt a jogot, hogy az egyezményből következő kivételekkel hozzáférést kérjen az állam által kezelt információhoz, valamint azt a jogot is, hogy az egyén meg is szerezhesse az információt, ebből következően az állam köteles 27 A kifejezés az alkotmánynak arra a rendelkezésére vezethető vissza, amely csak abban az esetben tiltja az egyén szabadságának korlátozását, ha az nem a törvénynek megfelelő eljárás (due process) útján történik, és amihez a legfelső bíróság hozzátette, hogy ennek vizsgálatakor azt is meg kell ítélni, hogy a vizsgált jogszabály nem avatkozik-e be az egyén szabadságába ésszerűtlen, szükségtelen és önkényes módon. [Lochner v. New York, 198 U.S. 45 (1905)]E tartalmi szempontokra való tekintettel nevezték el a doktrínát substantive due process-nek, tartalmilag megfelelő eljárásnak. GYŐRFI Whalen v. Roe, 429 U.S. 589 (1997) 29 SOLOVE ROTENBERG 2003, A házasság tényének és a transzszexuális személyek anyakönyvezésével kapcsolatos ügyekben érhetjük ezt tetten. 31 Ezt emelte ki például az EJEB, amikor úgy foglalt állást, hogy a kifejezés szabadsága a demokratikus társadalom egyik legfontosabb alapja, a társadalom és az egyén fejlődésének egyik legalapvetőbb feltétele. Handyside ítélet, 1976, para /1992. (V. 26.) AB határozat, ABH 1992, Például GOLDBERG 2009, 50., BERTONI 2009, 374.
7 az ilyen ismereteket a polgár számára megismerhetővé tenni, vagy pedig elutasítás esetén igazolni a nyilvánosság korlátozását. 34 A bíróság szerint az egyezmény szólásszabadságot biztosító cikkéből az is következik, hogy a részes államok az információszabadság törvényi garanciáinak megalkotására kötelesek. 35 Az EJEB csak ezt követően tette egyértelművé, hogy az EEJE 10. cikke alapján a polgároknak joguk van az információ megszerzéséhez is: a véleménynyilvánítás szabadságának jogellenes korlátozását jelentheti közérdekű adatok bizonyos körének jogellenes visszatartása. 36 Korábbi információszabadsággal kapcsolatba hozható döntéseiben az EJEB ilyen meszszire nem jutott el, elsősorban a sajtó szabadságára hivatkozva hozta meg információszabadság-döntéseit. 37 A bíróság sajtó információhoz való jogát ismerte csak el, és általában abból kiindulva vizsgálja az eseteket, hogy a sajtónak kitüntetett szerepe van a közhatalom ellenőrzésében, ezért szigorúan ítélendő meg minden olyan állami lépés, amely elbátortalaníthatja a sajtót e tevékenységében. 38 Ilyen elbátortalanító lépés lehet a sajtó működéséhez szükséges információ elzárása, az információszerzés lehetősége a sajtószabadság inherens, védett része. 39 Az EJEB 2009-ben azzal lépett túl ezen az érvelésen, hogy megállapította, hogy az információszerzés szabadsága nem a média és a hivatásos újságírók előjoga. A közhatalom gyakorlására vonatkozó nyilvános vitát ugyanis nem csupán a sajtó, hanem a watchdog tevékenységet ellátó civil szervezet is végezheti, ennélfogva az ilyen szervezetek tevékenysége a sajtó számára biztosítotthoz hasonló szintű egyezményes védelmet tesz indokolttá. 40 Az EJEB szerint tehát a civil szervezetnek az EEJE 10. cikke alapján biztosított, szólásszabadsággal összefüggő jogai sérültek az információ elzárásával. Az egyén hozzáférési joga más utat követett. Az EJEB a véleménynyilvánítás szabadságától idegennek tekintette az egyénnek a vele kapcsolatba hozható információhoz való hozzáférés jogát, álláspontja szerint ez nem vezethető le e jogból, az EEJE 10. cikkéből nem következik a részes államok kötelezettsége arra nézve, hogy ilyen ismereteket közöljenek az egyénnel. Az EJEB továbbá úgy vélte, hogy az Egyezményből nem vezethető le egy általános hozzáférési jog az adminisztratív adatokhoz és iratokhoz. 41 Utóbb azonban a bíróság az információ megismerésének szabadsága fogalmának tágabb értelmezése felé mozdult el, 42 e változást maga a bíróság is elismeri, 43 de nem jut el a céltól független megismerés szabadságának biztosításáig. Az információ megismerésének szabadságához fűződő jog a megismerés céljára való tekintet nélkül csak azt tiltja meg a részes államok számára, hogy valakit olyan információ megismerésében korlátozzanak, amely információt valaki mással közölni kívánnak, vagy legalábbis nem zárkóznának el a közléstől. 44 A TASZ ügyben azonban a beavatkozás azért volt egyezménysértő, mert azt a bíróság a civil szervezet watchdog funkcióinak gyakorlásába történt beavatkozásként értékelte, nem pedig a hivatalos iratokhoz való hozzáférés általános jogának a megtagadásaként. 45 A hozzáférés az EJEB eddigi gyakorlatában tehát célhozkötött, és valójában a szélesen értelmezett sajtószabadság biztosítéka csupán. Az információs önrendelkezés szeleteit biztosító nem szűken vett információs jogok 34 I.A. Court H.R., Case of Marcel Claude Reyes et al. v Chile, judgment of September 19, 2006, para Legalábbis Chile vonatkozásában e kötelezettséget a bíróság megállapította. 36 TASZ v. Hungary (11. lj.). 37 Observer and Guardian v. the United Kingdom, 26 November 1991, 59, Series A no. 216, és Thorgeir Thorgeirson v. Iceland, 25 June 1992, 63, Series A no. 239, 38 Bladet Tromsø and Stensaas v. Norway [GC], no /93, 64, ECHR 1999-III, és Jersild v. Denmark, 23 September 1994, 35, Series A no Dammann v. Switzerland, no /01, 52, 25 April TASZ v. Hungary (11. lj.), para Loiseau v. France (dec.), no /99, ECHR 2003-XII. 42 Sdružení Jihočeské Matky c. la République tchèque (dec.), no /03, 10 July TASZ v. Hungary (11. lj.), para Leander, op. cit., TASZ v Hungary (11. lj.), para 36.
8 A nevesített jogok gyakran szolgálnak az önkifejezés, a rejtőzködés, a megismerés és a nemtudás jogának védelmére. Az önkifejezés jogát úgy definiáltuk, mint az egyénnek azt a jogát, hogy megmutassa a külvilágnak saját magát, illetve saját magának azt a részét, amit meg akar mutatni. E jog a számos kommunikációs szabadságjog védelmi jogi oldalával egyezik. A kommunikációs szabadságjogok individuális értelmezésében e jogok az egyén védelmét úgy valósítják meg, hogy védelmet biztosítanak számára a külső beavatkozásoktól a véleményének kialakítása és kifejezése során a külső fenyegetettségektől, az állam nem akadályozhatja meg az egyéneket abban, hogy magukat (véleményüket, nézeteiket, ismereteiket) kifejezzék. A véleménynyilvánítás szabadsága, a szólás- és sajtószabadság, ideértve valamennyi médium szabadságát, továbbá a művészi és irodalmi alkotás szabadsága és a művészeti alkotások terjesztésének szabadsága, a tudományos alkotás szabadsága és a tudományos ismeretek tanításának szabadsága, a lelkiismereti és vallásszabadság, valamint a gyülekezési és az egyesülési szabadság alapján is az egyénben lezajló folyamatoknak részben a külvilágból érkező hatások benne történt lecsapódásának az eredményei fejeződnek ki, és ezek ismertethetők meg a külvilággal. Ha a munkát nem pusztán az önfenntartás eszközeként, hanem egyfajta önkifejezésként fogjuk fel, akkor említésre érdemes e körben a foglalkozás szabad megválasztásának joga is. Az önkifejezés szabadságával függ össze a közszereplés szabadsága is, amely tulajdonképpen a széles értelemben vett nyilvános szólás szabadsága, ami az információs önrendelkezés körébe tartozik: itt gondolatait és véleményét közli másokkal, a nyilvánossággal, aki e jogát gyakorolja, valójában személyes adatainak nyilvánosság elé tárásáról van szó. 46 A nevesített magánszféra-jogok között is találunk ilyen tartalmú jogokat. A házasságkötés szabadságát az amerikai bíróságok előtt többek között mint az identitás kifejezését, vagyis a személyes jellemzőknek a külvilágnak való megmutatását határozzák meg, ez ma elsősorban az azonos neműek házasságát tiltó szabályok alkotmányosságával kapcsolatos, jelenleg is tartó jogvitában kap jelentőséget. 47 A jó hírnév alkotmányos védelme is magyarázható úgy, miszerint az egyén korlátozott mértékben kontrollt gyakorolhat afelett, hogy milyennek látja a külvilág, így válhat e jog a szólás alkotmányos korlátjává. A politikai részvételi jogok közül elsősorban a petíciós jog releváns, ez az a jog, amely alapján a polgárnak joga van panaszát az érintett közhatalmi szervek tudomására hozni. Kollektíve gyakorolt önkifejezési jogként is felfogható a népszavazás és népi kezdeményezés, már ahol ez alapjogi elismerést nyer. Kiemelendő a kisebbségi jogok információs jogi aspektusa is. 48 A rejtőzködés jogát is számos jog biztosítja. A magánlakás védelme első látásra az egyén fizikai privacy-jének védelmét szolgálja, ám ennek is van információs oldala, hiszen a magánlakás kialakítása, tárgyai a magánélet legintimebb nyomait hordozzák, ezek illetéktelen megismerése az információs magánszféra sérelmét eredményezi. A magánlakás védett az államtól, a közhatalom képviselője oda csak kivételesen léphet be, és védett mindenki mástól is, általában büntetőszabályok tiltják az ilyen helyre való illetéktelen behatolást. A magánlakás védelmének információs jogi tartalmára mutat rá az a tény, hogy a belépési tilalom alóli kivételek jelentős része a titkos információszerzés és titkos adatszerzés körébe sorolható, ilyenkor a lakásban történtek technikai eszközökkel való rögzítése (adatrögzítés) történik. A magántitok, 46 A közszereplés definíciójával és a közszereplés jogi következményeivel részletesen foglalkoztam itt: SZABÓ Perry v. Schwarzenegger, lásd TALBOT A nemzeti vagy etnikai kisebbséghez tartozást es a kisebbségiként kezelést az egyen döntése alapozza meg, aki szabadon határozhat e hovatartozása megvallásáról, illetve elhallgatásáról. A kisebbségi identitás vállalásának szabadsága így tehát elsősorban az önkifejezés és a rejtőzködés jogának egy speciális aspektusa. Az identitásvállalás szabadsága alapján az állam az érintett ilyen döntéseibe nem avatkozhat be, így akarata ellenére senkit nem sorolhat egy adott kisebbséghez, a kisebbséghez tartozás kérdésében senkit sem kötelezhet nyilatkozatra, és persze meg sem akadályozhatja a kisebbségi identitás vállalását.
9 a levéltitok, a telekommunikációs adatok alkotmányos védelme sokkal magától értetődőbben adatvédelmi tartalmú; e jogok a kommunikációra vonatkozó és az abban közölt, személyhez köthető, tehát személyes adatok védelmét valósítják meg. E nevesített magánszféra-jogok képezik az alapját az európai emberi jogi információs magánszféra-védelemnek. Az EEJE 8. cikkével kapcsolatban korábban említett eljárások titkos lehallhatások, megfigyelések, levélfelbontások miatt indultak. A 8. cikk ugyan nem említi a telefonbeszélgetés bizalmasságát, a bíróság úgy foglalt állást, hogy a telefonálás a levelezés tiszteletben tartásának követelménye körében védett. Utóbb a védelmet kiterjesztették a személyhívóra is. A magánlakás védelme az USA jogrendszerében létező információs privacy-védelemnek is az egyik legfontosabb alkotmányi alapja, az információs privacy-védelem legnagyobb részben az alkotmánynak a megalapozatlan házkutatásokkal és lefoglalásokkal szembeni jogát biztosító negyedik kiegészítésén alapul. 49 E kiegészítés jelentősége kiemelkedő: a legfelső bíróság elsőként e szabállyal kapcsolatban ismerte el, hogy a házkutatások és a lefoglalások korlátozásának indoka a privacy védelme, és a negyedik kiegészítés alkalmazása közben kikristályosodott, a privacy védelmével kapcsolatos jogelvek és fogalmak utóbb a jogalkotás és más bíróságok jogalkalmazása útján az információs magánszféra védelmének számos más területére is hatással voltak, oda átkerültek. 50 E jogfejlődésben a kezdő pont az Olmstead-ügyben 1928-ban született ítélet 51 volt, amelyben a többségi álláspont szerint a telefonbeszélgetés lehallgatása ugyan nem esett a negyedik kiegészítés hatálya alá, mert nem valósult meg házkutatás, fizikailag nem hatoltak be a magánlakásba, a bizonyítékokat a hallgatózással szerezték meg. 52 A többségi döntés tehát a hallgatózással megsérthető információs magánszférát nem tartotta az alkotmány által védett fizikai magánszféra részének, az alkotmányi védelem csak azokra az esetekre vonatkozott e kezdeti értelmezésben, ha fizikai behatolás történt a magánlakásba. Ez közel negyven évig tartotta magát: a legfelső bíróság a védelmet a lakáshoz és más, alkotmányosan védett területekhez rendelte. Az eredeti, megszorító értelmezéshez képest elmozdulást legfeljebb az alkotmányosan védett területek körének kiterjesztése jelentette a hotelszobákra, garázsokra, boltokra, járművekre. 53 A behatolás-doktrína jegyében született az a határozat is, amely nem tartotta a negyedik kiegészítéssel ellentétesnek a szomszéd szoba falához illesztett készülékkel történő lehallgatást sem. 54 Utóbb azonban a bíróság kiterjesztette a védelmet a lehallgatásokra és a kommunikáció elektronikus megfigyelésére is, de nem úgy, hogy az alkotmányosan védett területet terjesztette ki a telefonfülkékre (ezzel csak a felperes érvelt), hanem az alkotmányosan védett területek tesztjét lecserélte az expectations of privacy tesztjére. 55 A védelem és a teszt így alkalmassá vált a magánszféra információkon keresztül történő megsértése elleni fellépésre, utóbb a lakás hőkamerás megfigyelése esetében is alkalmazható volt. 56 A kommunikációs jogok negatív oldala az eltitkolás és a rejtőzködés jogának tartalmával vág egybe, vagyis az önkifejezés jogának az ellenkezőjével, azzal, hogy eltitkolhat magából és magáról bármit, vagyis negatív értelemben gyakorolhat ellenőrzést a saját magára vonatkozó ismeretek felett. Az előzőekben felsorolt kommunikációs szabadságjogok negatív oldala tulajdonképpen ezt jelenti. 57 A kommunikációs szabadságjogok negatív tartalma tehát a már 49 A kiegészítés történelmi előzményei az angol uralkodónak a nyomtatott sajtótermékek, röplapok miatti gyakori házkutatások voltak. LASSON 1970, TURKINGTON ALLEN 2002, Olmstead v. U.S. 277 U.S. 439 (1928) U.S, Caroll v. United States, 267 U.S. (1925). 54 Goldman v. United States, 316 U.S. 129 (1941) 55 Katz. v. United States, 389 U.S. 347 (1967). 56 Kyllo v. United States 533 U.S. 27 (2001). 57 A kommunikációs szabadságjogok negatív oldala általában nem nevesített az alapjogi katalógusokban bár például a magyar alkotmány megemlíti a negatív vallásszabadságot, amikor úgy rendelkezik, hogy az egyént megilleti az a jog is, hogy
10 említett vallásos nézetek kinyilvánítása mellőzésének joga mellett az egyénnek az a joga is, hogy ne csatlakozzon mozgalmakhoz, távol maradjon politikai rendezvényektől, megtartsa magának a véleményét, vagy azt, hogy anonim módon nyilvánítson véleményt. Ezek a titkolózás jogának részelemei. 58 Ez utóbbit vezette le az USA legfelső bírósága az első alkotmánykiegészítésből, értelmezése szerint a szabad szólás joga magában foglalja az anonim szólás jogát is. 59 Ugyancsak az első alkotmánykiegészítésben biztosított jogokból következtetve állapította meg, hogy az egyén nem kötelezhető annak felfedésére, hogy mely szervezetekhez tartozik, vagy melyeket támogat. 60 Ugyanígy alkotmányellenes az egyesülés szabadsága jegyében létrejött szervezetet arra kötelezni, hogy tagjai névsorát közzétegye. 61 E döntések a szólásszabadság információs magánszféravédelmi tartalmát igazolják. A politikai jogok között a szavazás titkossága említendő e körben, valamint a panaszjog érvényesülésének a közérdekű bejelentő védelmét megvalósító szabályok. Találunk rejtőzködési, eltitkolási jogi tartalmú alapjogokat az eljárási alapjogok között is: az USA alkotmányos privacy-védelme részben az önvádra kötelezés tilalmát megfogalmazó ötödik alkotmánykiegészítésre épül. Azzal, hogy e jog felmenti a terheltet az alól, hogy magára nézve terhelő vallomást tegyen, elismeri a titkolózáshoz való jogát. Fontos azonban rámutatni arra, hogy e jogot az USA bíróságai nem értelmezik kiterjesztően, alkalmazását csak a vallomástételre korlátozzák. A vérminták használata például a büntetőeljárásban már nem érinti az ötödik kiegészítést, mert az ilyen bizonyítékot nem tanúvallomás keretében szerezték. 62 E szűkítő értelmezés emlékeztet a behatolás-doktrína merev alkalmazására, nem biztos, hogy hosszabb távon tartható lesz. 63 Ugyanígy számos alapjog biztosítja a megismerés jogának érvényesülését. A tanszabadság és a vallásszabadság bizonyos tartalmában a külvilág megismerésének szabadságát is szolgálja, vagyis azt, hogy az egyénnek joga van a tájékozottsághoz, a külvilágban meglévő, arra vonatkozó ismereteket magáévá teheti, beépítheti személyiségébe, az egyén így is kiterjesztheti énjének határait. E jog intézményvédelmi oldalán a közművelődés intézményeinek fenntartását és működtetését találjuk állami kötelezettségként. Az információ, a tudás megszerezhetőségében e közművelődési intézményeknek alapvető fontosságuk van, mint például a könyvtáraknak, amelyek az információs társadalomban egyre inkább információs központokká alakulnak át. 64 A megismerés joga és a tudományos megismerés, kutatás és tanítás szabadsága között a magyar AB szerint is koherens kapcsolat áll fenn. 65 E körben említendő a kisebbségi anyanyelvi oktatáshoz való jog, és általában a kisebbségi anyanyelv használatának a joga, amely elsősorban mint a megismerés szabadsága érvényesül, akkor, ha a polgárnak joga van anyanyelvén információt szerezni, tanulni, ügyeit intézni. Az esélyegyenlőség garanciái között az információs akadálymentesítés a megismerés szabadságának garanciája is. A fogyasztóvédelmi jogok között a fogyasztók tájékoztatására vonatkozó kötelezettségek emelendők ki, a szolidaritási jogok közül pedig a munkavállalók joga a tájékoztatáshoz. meggyőződésének kinyilvánítását mellőzze mégis a kommunikációs szabadságjogok részének tekintik számos jogrendszer gyakorlatában. HALMAI 2003, HENKIN 1974, McIntyre v. Ohio Election Commission, 514 U.S. 334 (1995). 60 Shelton v. Tucker 364 U.S. 479 (1960). 61 NAACP v. Alabama, 357, U.S. 449 (1958). 62 Schmerber v. California, 384 U.S. 757, 765. (1966). 63 Az önvádra kötelezés tilalmának a privacy-védelmi funkcióját kiemelve érvel az alkotmánykiegészítés alkalmazásának a megerősítése mellett GERSTEIN 1970, Raseroka 2006, Az információk megszerezhetősége, megismerhetősége gyakran különösen a levéltári anyagok és dokumentumok körében kutatások, többnyire tudományos kutatások keretében történik meg, így az Alkotmány a szabad információszerzés garantálásával közvetve már az ebbe beletartozó tudományos megismerés szabadságát is biztosítja, és védelemben részesíti. 34/1994. (VI. 24.) AB határozat.
11 A környezethez való jog érvényesülését szolgáló szabályok tetemes részben a megismerés szabadságáról szólnak, ez az, ami alanyi jog a környezethez való joggal összefüggésben. 66 A környezeti adatok nyilvánosságának lényege a demokratikus ellenőrzésen túlmenően az, hogy a körülöttünk lévő világ és az életfeltételeink részleteit nem szabad eltitkolni a polgárok elől. A környezeti adatok nyilvánossága sok országban a teljes körű, általános információszabadság-szabályozás szálláscsinálója volt: Szlovákiában az átláthatóság jogi kiindulópontja a környezeti információk nyilvánosságáról szóló 1998-as törvény volt, amely alkalmazásával egyúttal tapasztalatot szereztek az újságírók, a civil szervezetek és az állampolgárok is a hivatalos információk megszerzésében. Bulgáriában is hasonló szerepet töltött be az 1991-es környezetvédelmi törvény, mivel először iktatta törvénybe az egyének információhoz való jogát, a megismeréshez való jogi érdek igazolásának szükségessége nélkül. Az első nemzetközi bírósági döntés, amely emberi jogként ismerte el az információszabadságot, egy környezetvédelmi adatokkal kapcsolatos ügyben született, amikor Chilében számos fa élete került veszélybe. Alapjogok biztosítják a nemtudás és elzárkózás jogának érvényesülését is. Ahogy a kommunikációs jogok önkifejezési jogi tartalmának negatív oldala jelentőséggel bírt, úgy a megismerési szabadságot szolgáló alapjogok negatív oldala is releváns, mint a külvilág ismereteitől való elzárkózás, az információs magánszféravédelem negyedik szeletét alkotó szabadságot szolgáló jogok együtteseként. Az egyénnek e körben joga van elhatárolódni mások meggyőződésétől, véleményétől és tanaitól, valamint ahhoz is, hogy ismeretekről ne vegyen tudomást. A betegek jogát állapotuk nemtudásához nemzetközi egyezmény is elismeri. 67 A német alkotmánybíróság egy határozata szerint bárki elzárkózhat a tőle idegen vélemények sajátként történő kinyilvánítása és terjesztése elől. 68 Az USA legfelső bírósága hasonló alapon minősítette alkotmányellenesnek azt, hogy az egyik államban kötelező volt a gépkocsik rendszámtábláján a Live Free or Die feliratot feltüntetni. A döntés tulajdonképpen azt mondta ki, hogy az egyéntől idegen információkat nem lehet az egyén akarata ellenére vele kapcsolatba hozni, nem kényszeríthető arra, hogy azokat magán viselje. Az ítélet szerint a szólásszabadság két oldala, pozitív szólás és a negatív hallgatás jog az individuális szellem szabadságának két, egymást kiegészítő komponense. 69 A foglyul ejtett közönség néven ismert bírói érvelés szintén az információs autonómia ezen szeletét védi. Ugyancsak az idegen nézetektől mint információtól való elzárkózás jogát biztosítja az egyesülési szabadság negatív tartalma az EJEB gyakorlatában, a bíróság szerint a kötelező szakszervezeti tagság az egyént a szakszervezet általuk el nem fogadható nézeteinek az elfogadására kötelezi őket, ezért ellentétes az EEJEvel. 70 E körben említendők továbbá a robinson-szabályok, amelyeket a fogyasztóvédelmi szabályozás a direktmarketerekre ír elő számos országban a reklámot kapni nem kívánó polgárok védelmében. * * * Az egyén autonómiáját biztosító alapjogoknak a fentiek szerint jelentős információs aspektusa van, az információs hatalmat így nemcsak a szűk értelemben vett információs szabadságjogok korlátozzák. Korlátját képezik más jogok is, ebből következően az információs autonómia nem nélkülözne mindennemű védelmet akkor sem, ha az információs szabadságjogok nem nyernének alapjogi elismerést (ahogy sok jogrendszerben nem is nyernek), ebben az esetben azonban védelem esetlegesebb és alacsonyabb színvonalú lenne. 66 Erre nézve lásd az Aarhusi Egyezményt, (Magyarországon kihirdette a évi LXXXI. törvény). 67 Minden személynek joga van ismerni az egészségével kapcsolatosan összegyűjtött minden adatot. Ugyanakkor tiszteletben kell tartani annak a személynek az akaratát is, aki a tájékoztatása mellőzését kívánja. az Európa Tanács emberi jogokról és a biomedicináról szóló egyezménye, 10. cikk (2) bekezdés. Magyarországon kihirdette a évi VI. törvény. 68 BVerfGE 65, 1, 40 (1983). 69 Wooley v. Maryland, 430 U.S (1977). 70 Young, James and Webster v. the United Kingdom, Judgement of 13 August, 1981, 7601/76, 7806/77.
12 A hivatkozott irodalom jegyzéke ALLEN, Anita: Uneasy Access: Privacy for Women in a Free Society. New Jersey, Rowman & Littlefield, BERTONI, Eduardo Andres: The Inter-American Court of Human Rights and the European Court of Human Rights: A Dialogue on Freedom of Expression Standards. European Human Rights Law Review, 2009, 3, COOLEY, Thomas: A Treatise on the Law of Torts or the Wrongs Which Arise Independently of Contract [Fellelhető: Turkington Allen (2002) 52.] GERSTEIN, Robert: Privacy and self-incrimination. Ethics, 1970, GOLDBERG, David: Freedom of Information in the 21st Century: Bringing Clarity to Transparency. Communications Law, 2009, GUADAMUZ, Andrés: Habeas Data vs the European Data Protection Directive. The Jorunal of Information, Law and Technology, GYŐRFI Tamás: Az amerikai alkotmányjog szabadság-fogalma. Jogelméleti Szemle, HALMAI Gábor: A véleménynyilvánítás szabadsága. In: Halmai Gábor és Tóth Gábor Attila (szerk.): Emberi jogok. Budapest, Osiris, HENKIN, Louis: Privacy and Autonomy. Columbia Law Review, LASSON, Nelson: The History and Development of the Fourth Amendment to the United States Constitution. Johns Hopkins University Press. MAJTÉNYI László: Adatvédelem, információszabadság, sajtó. Budapest, COLPI, POST, Robert: The Social Foundations of Privacy: Community and Self in the Common Law Tort. California Law Review, 1989, 77., RASEROKA, Kay: Access to Information and Knowledge. In: Rikke Frank Jørgensen: Human Rights in the Global Information Society. The MIT Press, oldal. SOLOVE, Daniel ROTENBERG, Marc: Information Privacy Law. New York, Aspen, SZABÓ Máté Dániel: Kísérlet a privacy meghatározására a magyar jogrendszer fogalmaival. Információs Társadalom, SZABÓ Máté Dániel: Nyilvános magánszféra Hol a határ? In: Ünnepi kötet Sári János egyetemi tanár 70. születésnapja tiszteletére. Budapest, Rejtjel Kiadó, TALBOT, Margaret: A Risky Proposal. Is it too soon to petition the Supreme Court on gay marriage? The New Yorker, január 18. TÓTH Gábor Attila: Az emberi méltósághoz való jog. In: Halmai Gábor és Tóth Gábor Attila (szerk.): Emberi jogok. Budapest, Osiris, TURKINGTON, Richard ALLEN, Anita: Privacy Law: Cases and Materials. American Casebook Series, West Group, 2. kiad., TURNER, Christian: The Burden of Knowledge. Georgia Law Review 43, , WARREN, Samuel BRANDEIS, Louis: A magánszférához való jog. Információs Társadalom, Eredeti megjelenés: The Right to Privacy. 4 Harvard Law Review, Vol. 4, 1890,
Tisztességesség a polgári jellegű ügyek elbírálása során
Tisztességesség a polgári jellegű ügyek elbírálása során Török Dániel Viktor Doktorandusz, Pécsi Tudományegyetem Állam- és Jogtudományi Doktori Iskola Email: torok.daniel.viktor@gmail.com 1. Bevezetés

References: Bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság